rejauldu/bengali-wikipedia huggingface dataset:
রবিউল হুসাইন (৩১ জানুয়ারি ১৯৪৩ - ২৬ নভেম্বর ২০১৯) ছিলেন একজন বাংলাদেশি স্থপতি ও কবি। ভাষা ও সাহিত্যে অবদানের জন্য বাংলাদেশ সরকার কর্তৃক তিনি ২০১৮ সালে একুশে পদকে ভূষিত হন। এছাড়া, তিনি ২০০৯ সালে কবিতায় অবদানের জন্য বাংলা একাডেমি সাহিত্য পুরস্কার লাভ করেন। তিনি শিল্প-সমালোচক, ছোটগল্পকার, প্রাবন্ধিক ও সংস্কৃতিকর্মী হিসেবেও পরিচিত। ১৯৭১ সালে সংগঠিত বাংলাদেশের স্বাধীনতা যুদ্ধের স্মৃতিচিহ্ন সংরক্ষণেও তিনি গুরুত্বপূর্ণ অবদান রাখেন।  তিনি বাংলাদেশ মুক্তিযুদ্ধ জাদুঘরের ট্রাস্টি এবং একাত্তরের ঘাতক দালাল নির্মূল কমিটির নির্বাহী সদস্য ছিলেন।   প্রারম্ভিক জীবন  রবিউল ১৯৪৩ সালের ৩১ জানুয়ারি ঝিনাইদহ জেলার শৈলকুপা উপজেলার রতিডাঙ্গা গ্রামে জন্মগ্রহণ করেন। মাধ্যমিক ও উচ্চ মাধ্যমিক কুষ্টিয়া জেলায় সম্পন্ন করে তিনি তৎকালীন পূর্ব পাকিস্তান প্রকৌশল বিশ্ববিদ্যালয়ে (বর্তমান বাংলাদেশ প্রকৌশল বিশ্ববিদ্যালয়) ভর্তি হন। ১৯৬৮ সালে একই বিশ্ববিদ্যালয়ের স্থপত্য বিভাগ থেকে স্নাতক ডিগ্রি লাভ করেন।  কর্মজীবন রবিউল স্নাতক ডিগ্রি লাভের পর স্থপতি হিসেবে কর্মজীবন শুরু করেন। ছাত্রজীবন থেকেই তিনি নিয়মিত লেখালেখিও করতেন। কর্মজীবনে তিনি বাংলা একাডেমির আজীবন সদস্যসহ শিশু-কিশোর সংগঠন কেন্দ্রীয় কচি-কাঁচার মেলা, জাতীয় কবিতা পরিষদ, বঙ্গবন্ধু শেখ মুজিবুর রহমান স্মৃতি জাদুঘর, ইন্টারন্যাশনাল ফিল্ম ক্রিটিক অ্যাসোসিয়েশন অব বাংলাদেশ, বাংলাদেশ স্থপতি ইনস্টিটিউটে বিভিন্ন দায়িত্ব পালন করেন।  তার নকশায় তৈরি উল্লেখযোগ্য স্থাপনার মধ্যে রয়েছে, বাংলাদেশ কৃষি গবেষণা পরিষদ ভবন, ঢাকা বিশ্ববিদ্যালয়ে মুক্তি ও স্বাধীনতা তোরণ, জাহাঙ্গীরনগর বিশ্ববিদ্যালয় ফটক, ভাসানী হল, বঙ্গবন্ধু হল, শেখ হাসিনা হল, খালেদা জিয়া হল, ওয়াজেদ মিয়া সায়েন্স কমপ্লেক্স, চট্টগ্রাম বিশ্ববিদ্যালয়ের অডিটোরিয়াম ও একাডেমিক ভবন কমপ্লেক্স।  উল্লেখযোগ্য গ্রন্থ রবিউলের কবিতা, উপন্যাস, শিশুতোষ ও প্রবন্ধ সম্পর্কিত ২৫টির বেশি গ্রন্থ প্রকাশিত হয়েছে। তার লেখা উল্লেখযোগ্য গ্রন্থসমূহ হলো:    কী আছে এই অন্ধকারের গভীরে  আরও উনত্রিশটি চাঁদ  স্থিরবিন্দুর মোহন সংকট  কর্পূরের ডানাঅলা পাখি  আমগ্ন কাটাকুটি খেলা  বিষুবরেখা  দুর্দান্ত  অমনিবাস কবিতাপুঞ্জ স্বপ্নের সাহসী মানুষেরা যে নদী রাত্রির এইসব নীল অপমান অপ্রয়োজনীয় প্রবন্ধ দুরন্ত কিশোর বাংলাদেশের স্থাপত্য সংস্কৃতি নির্বাচিত কবিতা গল্পগাথা ছড়িয়ে দিলাম ছড়াগুলি  মৃত্যু রবিউল ২০১৯ সালের ২৬ নভেম্বর মঙ্গলবার ৭৬ বছর বয়সে বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাধীন অবস্থায় মৃত্যুবরণ করেন। তিনি রক্তের সংক্রমণে আক্রান্ত হয়েছিলেন।  তথ্যসূত্র  বিষয়শ্রেণী:১৯৪৩-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী স্থপতি বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:ঝিনাইদহ জেলার ব্যক্তি বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী কবি বিষয়শ্রেণী:বাংলাদেশী পুরুষ লেখক বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:বাংলাদেশী পুরুষ কবি বিষয়শ্রেণী:একুশে পদক বিজয়ী বিষয়শ্রেণী:বাংলা একাডেমি সাহিত্য পুরস্কার বিজয়ী
প্রতাপগড় জেলা হল রাজস্থানের ৩৩ তম জেলা, এটি ২৬ শে জানুয়ারী ২০০৮ সালে তৈরি হয়।Notication of the Government of Rajasthan  No.Rev-Gp–1  F 9 (17) raj-1/07/3 25 January 2008 এটি উদয়পুর বিভাগের একটি অংশ এবং চিতোরগড়, উদয়পুর এবং বানসওয়ারা জেলার পূর্ববর্তী তহসিলগুলি নিয়ে গঠন করা হয়েছে। প্রতাপগড় শহর (পিন কোড ৩১২৬০৫, এসটিডি কোড ০১৪৭৮) জেলার প্রশাসনিক সদর দফতর।   বিভাগ প্রতাপগড় জেলা পাঁচটি মহকুমা নিয়ে গঠিত। এই মহকুমাগুলি হল অর্ণোদ, ছোট সদ্রি, ধরিয়াওয়াদ, পিপাল খোঁত এবং প্রতাপগড়।  অর্ণোদ তহসিল বা মহকুমায় রাজস্ব গ্রামের সংখ্যা ১8৮, ছোট সদ্রি তহসিলের মহকুমায় রাজস্ব গ্রামের সংখ্যা ১৪১, ধরিয়াওয়াদ তহসিলের মহকুমায় রাজস্ব গ্রামের সংখ্যা ২৪৯ টি, পিপল খোঁত তহসিলের মহকুমায় রাজস্ব গ্রামের সংখ্যা ২৩ টি এবং প্রতাপগড় তহসিলের মহকুমায় রাজস্ব গ্রামের সংখ্যা ৩৩০ টি।  প্রতাপগড় জেলার প্রধান গ্রামগুলির মধ্যে রয়েছে ধমোত্তর, কুলমিপুরা, সিদ্ধপুরা, রথঞ্জনা, ধৌলা পানী, দেবগড়, সালামগড়, পারসোলা, ঝন্তালী, অর্নোদ, গন্ধের, আসওয়াতা, কুলতানা, অবলেশ্বর, রাজোড়া, কুনি, হাতুনিয়া, প্রতাপপুরা, মোখমপুরা, বারোথা, বাসদ, ভারমণ্ডল, বজরঙ্গগড়, সুহাগপুরা, রামপুরিয়া, চিকলাদ, গায়সপুর, বড়ওয়ার্দা, বারদিয়া, থাদা, পানমোদি, ঝাঁসাদি, গৌতমেশ্বর, ডালোট, ঝন্তলী, পিপলখোঁট, রাজপুরিয়া, বাঁশোরি ও বাগবাস ও খেরোট, বধি শকথালি। জেলা প্রশাসন জেলাটির তদারকি একজন জেলা কালেক্টর করে থাকেন।  পুলিশ অবকাঠামো প্রতাপগড় জেলায় ১৩ টি থানা  ১ টি পুলিশ-চৌকি রয়েছে। থানাগুলি হল প্রতাপগড় (শহর), ছোট সদ্রি, ধরিয়াওয়াদ, অর্নোদ, পিপলখুন্ট, ধৌলা পানি, ধমোত্তর, রথজানা, সালামগড়, সুহাগপুরা, দেবগড়, হাতুনিয়া এবং ঝন্তালী। একটি জেলা কারাগার প্রতাপগড়ে অবস্থিত এবং ছোট সদ্রিতে একটি উপ-কারাগার অবস্থিত, যেখানে বিচারের অধীনে বন্দিদের রাখা হয়। শিবরাজ মীনা জেলার বর্তমান পুলিশ সুপার। জনসংখ্যার উপাত্ত  ১৮৮১ খ্রিস্টাব্দে প্রতাপগড়ের জনসংখ্যা ছিল ৭৯,৫৬৮ জন। যদিও ১৯৫১ সালে জনসংখ্যা হয় ১,১০,৫৩০ জন। ২০১১ সালের আদম শুমারি অনুসারে প্রতাপগড় জেলার (রাজস্থান) জনসংখ্যা ৮,৬৮,২৩১ জন, যা প্রায় কাতার দেশের জনসংখ্যার সমান বা মার্কিন যুক্তরাষ্ট্রের ডেলাওয়্যার সমান। জনসংখ্যার হিসাবে জেলাটি ভারতে ৪৭২ তম স্থান (মোট ৬৪০ টির  মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ২১১ জন (৫৫০ জন/বর্গ মাইল)। [৫] ২০০১-২০১১-এর দশকে এর জনসংখ্যা বৃদ্ধির হার ২২.৮২% ছিল। প্রতাপগড়ের লিঙ্গ অনুপাত প্রতি ১০০০ জন পুরুষ প্রতি ৯৮২ জন মহিল[৫] এবং জেলার সাক্ষরতার হার ৫৬.৩%।  ভাষা   ভারতের ২০১১ সালের আদমশুমারির সময়ে, জেলার জনসংখ্যার ৭৭.২৬% জনগণ হিন্দি ভাষাকে, ২০.১৮% জনগণ ভিলি ভাষাকে এবং ১.৭৫% জনগণ পাঞ্জাবি ভাষাকে তাদের প্রথম ভাষা হিসাবে উল্লেখ করেছে।2011 Census of India, Population By Mother Tongue  তথ্যসূত্র  বহিঃসংযোগ  বিষয়শ্রেণী:রাজস্থানের জেলা বিষয়শ্রেণী:প্রতাপগড় জেলা, রাজস্থান বিষয়শ্রেণী:২০০৮-এ প্রতিষ্ঠিত রাষ্ট্র ও অঞ্চল বিষয়শ্রেণী:২০০৭-এ রাজস্থানে প্রতিষ্ঠিত
সাপাহার সরকারি কলেজ রাজশাহী বিভাগের নওগাঁ জেলার সাপাহার উপজেলার অন্তর্গত একটি কলেজ।  ইতিহাস সাপাহার সরকারি কলেজ ১৯৭৩ সালে প্রতিষ্ঠিত হয় এবং ১৯৮৪ সালে কলেজটি বাংলাদেশের তৎকালীন রাষ্ট্রপতি হুসেইন মুহাম্মদ এরশাদ জাতীয়করণ করেন।  অবস্থান কলেজটি সাপাহার সদর উপজেলা শহরের মধ্যেই অবস্থিত।  অবকাঠামো সাপাহার সরকারি কলেজ এর ৬ টি ভবন রয়েছে। এছাড়াও একটি মহিলা হোষ্টেল এবং একটি পুরুষ হোষ্টেল রয়েছে। কলেজের ভিতরে সুবিশাল মাঠ, একটি মসজিদ এবং একটি পুকুর রয়েছে।  অনুষদসমূহ কলেজে উচ্চ মাধ্যমিক পর্যায়ে বিজ্ঞান, মানবিক এবং ব্যবসায় শাখায় পড়াশোনা করার সুযোগ রয়েছে। এছাড়াও জাতীয় বিশ্ববিদ্যালয় এর অধীনে ৪ বছর মেয়াদী স্নাতক পড়ার ও সুযোগ রয়েছে।  তথ্যসূত্র  বিষয়শ্রেণী:নওগাঁ জেলার মহাবিদ্যালয় বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৭৩-এ বাংলাদেশে প্রতিষ্ঠিত
নিবেদিতা ভট্টাচার্য হলেন একজন ভারতীয় অভিনেত্রী। তিনি লখনউয়ে জন্মগ্রহণ করেছেন।  চলচ্চিত্রের তালিকা নিবেদিতা হচ্ছেন সমালোচকভাবে দ্বারা প্রশংসিত একজন অভিনেত্রী যিনি টেলিভিশন এবং চলচ্চিত্র উভয় জগতে কাজ করেছেন।   সাল চলচ্চিত্র চরিত্র ভাষা উল্লেখ ১৯৯৯  লাস্ট ট্রেন টু মহাকালী  মীনাক্ষী হিন্দি   ২০০০  কেয়া কেহনা  প্রিয়ার ননদ   ২০১৩  সোনা স্পা  মীনাক্ষী   ২০১৪  ডর অ্যাট দ্য মল  তিশা   ২০১৬  ফোবিয়া  অনুষ্কা   ২০১৮  আইয়ারী  সাংবাদিক    টেলিভিশন  সাল অনুষ্ঠান চরিত্র চ্যানেল নোট ১৯৯৭  কেয়া বাত হ্যায়  প্রিয়াঙ্কা মেহতা   দর্শন জড়িওয়ালা, দিলীপ জোশী এবং ব্রজেশ হিরজীর সাথে ২০০২  শুভ মঙ্গল সাবধান  বিনীতা   বিশেষ উপস্থিতি কুণ্ডলী  আরতি  স্টার প্লাস  প্রাচী শাহ এবং অনুপম ভট্টাচার্যের সাথে ২০০৪  ভগবান বাচায়ে ইনকো    দিলীপ জোশী, সুমীত রাঘাবন এবং ঋতু দীপকের সাথে ২০০৫–০৯  সাত ফেরে উর্বশী  জি টিভি  পার্শ্ব চরিত্র ২০১৭  কোয়ি লৌট কে আয়া হ্যায়  রত্না শেখরী  স্টার প্লাস  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:লখনউয়ের অভিনেত্রী বিষয়শ্রেণী:বাঙালি হিন্দু বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:১৯৭০-এ জন্ম
নিনজুৎসু (忍术) কখনও কখনও শব্দটি নিনপোর (忍 法) সঙ্গে অদলবদল একটি মার্শাল আর্ট, কৌশল, এবং লৌকিকতাবর্জিত যুদ্ধবিগ্রহ এবং গেরিলা কৌশল যা গুপ্তচরবৃত্তির শিল্প যেটি শিনবিরা (জাপানের বাইরে সাধারণভাবে নিনজা হিসাবে পরিচিত) অনুশীলন করে। Hayes, Stephen. The Ninja and Their Secret Fighting Art. , Tuttle Publishing, 1990  যদিও "আধুনিক নিনজুৎসুর" বিভিন্ন শৈলী আছে, এই শৈলী ঐতিহাসিক বিতর্কিত। কোন কোন স্কুল এবং মাস্টার দাবী করে "শুধুমাত্র সত্য এবং বৈধ উত্তরাধিকার" বলে কিন্তু নিনজুৎসু আধুনিক মার্শাল আর্ট যেমন জুডো, কারাতে বা তায়কোয়ান্দোর মত সম্পূর্ণভাবে কেন্দ্রীভূত না। তগাকুরে-রিউ কে ১৫০০শ শতকের নিনজুৎসুর প্রাচীনতম নথিবদ্ধ ফর্ম হিসেবে বলা হয়। Shinobi-kai.com   কর্মকাণ্ড  thumb|left|১৯শ শতাব্দীর নিনজুৎসু নিনজাদের বেশির ভাগ কর্মকাণ্ড ছিল গোপন। ছদ্মবেশে শত্রুর ডেরায় হানা দিয়ে তারা নিঃশব্দে গুপ্তহত্যার মতো গুরুতর ঘটনা ঘটিয়ে আসত। কথিত আছে, সামুরাই বীরেরা গুপ্তচরবৃত্তির জন্য নিনজাদের ভাড়া করতেন। নিনজাদের বেশভূষা আর চালচলন ছিল রহস্যময়। চোখ দুটো বাদ দিয়ে তাদের প্রায় পুরো শরীর বিশেষ পোশাকে ঢাকা থাকত। তারা বিশেষ মার্শাল আর্ট জানত, যা শারীরিকভাবে প্রতিপক্ষকে কুপোকাত করতে খুব কার্যকর। এ ছাড়া নিনজারা ধারাল ও তীক্ষ্ন কিছু ধাতব অস্ত্র বয়ে বেড়াত, যেগুলো ব্যবহারে বিশেষ দক্ষতার প্রয়োজন। নীরবে-নিভৃতে অনেকটা ছায়ার মতো বিচরণ করত তারা। সুযোগ বুঝে অতর্কিতে ঝাঁপিয়ে পড়ত শত্রুর ওপর।এখনো আছে নিনজা ,শরিফুল ইসলাম ভূঁইয়া, সূত্র: বিবিসি অনলাইন, দৈনিক প্রথম আলো। ঢাকা থেকে প্রকাশের তারিখ: ১৮-০১-২০১৩ খ্রিস্টাব্দ।   অস্ত্রশস্ত্র  শুরিকেন বলে তারকা আকৃতির একটা ধারালো অস্ত্র ব্যবহার করত নিনজারা। এটি ছুড়ে মারা হতো। আরও ছিল ফুকিয়া বলে পরিচিত ব্লোপাইপ। ফুঁ দিয়ে ব্যবহার করা হতো এই অস্ত্র। এটি শব্দহীন হলেও খুব মারাত্মক। এ ছাড়া আরও কিছু নিজস্ব অস্ত্র ছিল তাদের। এসব অস্ত্র ব্যবহারে বিশেষ প্রশিক্ষণের প্রয়োজন হতো। ঝানু তলোয়ারবাজ হিসেবেও নিনজাদের খ্যাতি রয়েছে। বিশেষভাবে তৈরি তাদের এই তলোয়ার কেবল প্রতিপক্ষকে ঘায়েল করতে নয়, পাথুরে দেয়াল বেয়ে লুকিয়ে শত্রুর প্রাসাদে প্রবেশের ক্ষেত্রেও এটি কাজে লেগেছে।   পোশাক  নিনজারা এমন পোশাক পরত, যা অন্ধকারে পুরোপুরি আড়াল করে রাখত তাদের। এ জন্য গাঢ় নেভি-ব্লু পোশাক বেশি পরত তারা। একই সঙ্গে কালো পোশাকও পরত। নিনজাদের অদৃশ্য হয়ে যাওয়ার কোন তথ্য পাওয়া যায়নি। তবে কিছু বিশেষজ্ঞের মতে, শত্রুকে বিভ্রান্ত করতে হঠাৎ করে ধোঁয়ার বোমা মেরে ঘোলাটে পরিবেশে তৈরি করে তারা পালিয়ে যেতে পারত।   তথ্যসূত্র    বহিঃসংযোগ    Ninjutsu techniques  Ninjutsu kata and techniques in the AKBAN wiki  বিষয়শ্রেণী:জাপানি মার্শাল আর্ট
জামালউদ্দীন আহমদ একজন বাংলাদেশী রসায়নবিদ। তিনি চট্টগ্রাম বিশ্ববিদ্যালয়ের (চবি) রসায়ন বিভাগের অবসরপ্রাপ্ত অধ্যাপক এবং ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের তৃতীয় উপাচার্য।  জন্ম তিনি ১৯৫৫ সালে ব্রাহ্মণবাড়িয়া জেলায় জন্মগ্রহণ করেন।  শিক্ষাজীবন জামালউদ্দীন চট্টগ্রাম বিশ্ববিদ্যালয়ের রসায়ন বিভাগ থেকে থেকে ১৯৭৬ সালে স্নাতক ও ১৯৭৭ সালে স্নাতকোত্তর ডিগ্রি লাভ করেন। তিনি যুক্তরাজ্য থেকে চার্টার্ড কেমিস্ট হিসেবে এমফিল এবং ভারতের যাদবপুর বিশ্ববিদ্যালয় থেকে ১৯৯০ সালে বিশ্লেষণীয় ও পরিবেশ রসায়নে পিএইচডি ডিগ্রি অর্জন করেন।  কর্মজীবন জামালউদ্দীন আহমদ চট্টগ্রাম বিশ্ববিদ্যালয়ের রসায়ন বিভাগে ১৯৮১ সালে প্রভাষক হিসেবে শিক্ষকতা শুরু করেন এবং ২০২০ সালে অধ্যাপক হিসেবে অবসর লাভ করেন। অধ্যাপনার পাশাপাশি তিনি চবির রসায়ন বিভাগের সভাপতি এবং ইন-অর্গানিক কেমিস্ট্রির শাখা প্রধান হিসেবেও দায়িত্ব পালন করেন।  তিনি ২০২২ সালের ১৪ অক্টোবর ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের তৃতীয় উপাচার্য হিসেবে দায়িত্বভার গ্রহণ করেন।  প্রকাশনা তার গবেষণা ও প্রকাশনার সংখ্যা ২৪০টির বেশি।  তথ্যসূত্র  বিষয়শ্রেণী:১৯৫৫-এ জন্ম বিষয়শ্রেণী:বাংলাদেশী রসায়নবিদ বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:ফেনী বিশ্ববিদ্যালয়ের উপাচার্য বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
রিতু রানি (জন্ম ২৯শে ডিসেম্বর ১৯৯১) হলেন একজন ভারতীয় ফিল্ড হকি খেলোয়াড় এবং জাতীয় দলের প্রাক্তন অধিনায়ক। তিনি হাফব্যাক হিসেবে খেলেন। অনেক বার, পদক জয়ের ক্ষেত্রে  রিতু ভারতীয় দলকে নেতৃত্ব দিয়েছেন, বিশেষত ২০১৪ এশিয়ান গেমসে ব্রোঞ্জ জেতা। এছাড়াও তাঁর অধিনায়কত্বে দলটি ২০১৪-১৫ মহিলা এফআইএইচ হকি ওয়ার্ল্ড লিগ সেমিফাইনালে পঞ্চম হয়ে ৩৬ বছর পরে অলিম্পিকের জন্য যোগ্যতা অর্জন করে।   প্রারম্ভিক জীবন এবং কর্মজীবন  রিতু ১৯৯১ সালের ২৯শে ডিসেম্বর হরিয়ানায় জন্মগ্রহণ করেন। তিনি হরিয়ানার শাহাবাদ মারকান্দায় শ্রী গুরু নানক দেব সিনিয়র উচ্চ মাধ্যমিক বিদ্যালয় থেকে তাঁর বিদ্যালয় শিক্ষা সমাপ্ত করেন। তিনি ৯ বছর বয়সে হকিতে অংশগ্রহণ করেন এবং শাহবাদ মার্কন্দায় অবস্থিত শাহবাদ হকি একাডেমিতে প্রশিক্ষণ নেন। রিতু ২০১৪ সাল পর্যন্ত ভারতীয় রেলওয়েতে নিযুক্ত ছিলেন, এরপর তিনি হরিয়ানা পুলিশে যোগদান করেন।   ক্রীড়া জীবন  ২০০৬ সালে দোহায় এশিয়ান গেমসে সিনিয়র দলে রিতুর অভিষেক হয়। মাদ্রিদে ২০০৬ বিশ্বকাপ খেলা ভারতীয় দলের একজন সদস্য ছিলেন তিনি। সেই সময়ে, ১৪ বছর বয়সে, তিনি ছিলেন দলের সবচেয়ে কম বয়সী সদস্য। রাশিয়ার কাজানে ২০০৯ সালের চ্যাম্পিয়নস চ্যালেঞ্জ ২য়ে, ভারত টুর্নামেন্ট জিতেছিল, রিতু আটটি গোল করে সর্বোচ্চ গোলদাতা হিসেবে শেষ করেছিলেন। তিনি ২০১১ সালে দলের অধিনায়ক নিযুক্ত হন। তাঁর নেতৃত্বে, দলটি কুয়ালালামপুরে ২০১৩ এশিয়া কাপ এবং দক্ষিণ কোরিয়ার ইন্‌ছনে ২০১৪ এশিয়ান গেমসে তৃতীয় স্থান অর্জন করেছিল।  ২০১৫ সালের গ্রীষ্মে ভারতে ২০১৪-১৫ মহিলা এফআইএইচ হকি ওয়ার্ল্ড লিগের রাউন্ড ২-এর আয়োজন হয়েছিল। সেই সময় রিতুর নেতৃত্বে ভারতীয় দল শীর্ষস্থানে থেকে পরবর্তী পর্যায়ের যোগ্যতা অর্জন করেছিল। এছাড়াও তিনি আন্টভের্পে অনুষ্ঠিত ওয়ার্ল্ড লিগের সেমিফাইনালে দলের নেতৃত্ব দিয়েছিলেন এবং দলটি শ্রেণিবিভাগের ম্যাচে (মহিলা এবং পুরুষদের হকিতে পঞ্চম থেকে অষ্টম পর্যন্ত স্থান নির্ধারণের জন্য যে কোনো খেলাই শ্রেণিবিভাগের খেলা হিসেবে বিবেচিত হয়) উচ্চ মর্যাদাক্রমের জাপানকে পরাজিত করে পঞ্চম স্থানে শেষ করেছিল। ভারতীয় মহিলা জাতীয় ফিল্ড হকি দল এইভাবে ২০১৬ গ্রীষ্মকালীন অলিম্পিকের জন্য যোগ্যতা অর্জন করে। ১৯৮০ গ্রীষ্মকালীন অলিম্পিকের পর তাঁর নেতৃত্বে প্রথমবারের মতো ভারতীয় দল এই কৃতিত্ব অর্জন করেছিল।  ২০১৬ গ্রীষ্মকালীন অলিম্পিকে যোগ্যতা অর্জনের বিষয়ে রিতু বলেছেন:   প্রাপ্তি, পুরস্কার এবং স্বীকৃতি    অর্জুন পুরস্কার - ২০১৬   তথ্যসূত্র    বহিঃসংযোগ      বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:অর্জুন পুরস্কার প্রাপক বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:ভারতীয় নারী ফিল্ড হকি খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:হরিয়ানার ফিল্ড হকি খেলোয়াড় বিষয়শ্রেণী:হরিয়ানার নারী ক্রীড়াবিদ
প্রান্তীয় স্নায়ুতন্ত্র () বা পেরিফেরাল নার্ভাস সিস্টেম (পিএনএস) হচ্ছে দ্বিপার্শ্বিক প্রাণির স্নায়ুতন্ত্রের দুটি অংশের একটি যার মধ্যে অপর অংশটির নাম কেন্দ্রীয় স্নায়ুতন্ত্র বা সেন্ট্রাল নার্ভার সিস্টেম (সিএনএস)। মূলত মস্তিষ্ক ও সুষুম্নাকাণ্ডের বাইরে অবস্থিত স্নায়ু ও গ্যাঙ্গলিয়ার সমন্বয়ে প্রান্তীয় স্নায়ুতন্ত্র গঠিত। এর মূল কাজ হচ্ছে শরীরের বিভিন্ন অঙ্গ-প্রত্যঙ্গের সাথে কেন্দ্রীয় স্নায়ুতন্ত্রের যোগসূত্র স্থাপন করা, যা মূলত মস্তিষ্ক ও সুষুম্নাকাণ্ডের সাথে শরীরের বাকি  অংশের যোগাযোগ স্থাপনকে নির্দেশ করে। কেন্দ্রীয় স্নায়ুতন্ত্রের সাথে প্রান্তীয় স্নায়ুতন্ত্রের মূল পার্থক্যটি হচ্ছে এটি কেন্দ্রীয় স্নায়ুতন্ত্রের মতো কশেরুকার হাড় বা খুলি বা ব্লাড-ব্রেইন ব্যারিয়ার দ্বারা সুরক্ষিত নয়, যার ফলে এটি প্রতিবিষ ও দুর্ঘটনার মতো সমস্যা থেকে ততোটা ঝুঁকিমুক্ত নয়।  প্রান্তীয় স্নায়ুতন্ত্র সোম্যাটিক স্নায়ুতন্ত্র ও স্বয়ংক্রিয় স্নায়ুতন্ত্র — এই দুই ভাগে বিভক্ত। সোম্যাটিক স্নায়ুতন্ত্রে, করোটিকা স্নায়ুগুলোর মধ্যে অক্ষিপট ও অপটিক স্নায়ু (২য় করোটিকা স্নায়ু) ব্যতীত বাকি সবগুলো স্নায়ুই পিএনএস-এর অংশ। দ্বিতীয় করোটিকা স্নায়ু সত্যিকার অর্থে কোনো প্রান্তীয় স্নায়ু নয়, বরং ডাইএনসেফ্যালনের একটি ট্র্যাক্ট।Board Review Series: Neuroanatomy, 4th Ed., Lippincott Williams & Wilkins, Maryland 2008, p. 177. . করোটিকা স্নায়ুর গ্যাঙ্গলিয়ার উৎপত্তিস্থল হচ্ছে কেন্দ্রীয় স্নায়ুতন্ত্রের অন্তর্গত। বাকি দশ জোড়া করোটিকা স্নায়ুর অ্যাক্সনগুলো মস্তিষ্কের বাইরে বিস্তৃত হলেও সেগুলোকে প্রান্তীয় স্নায়ুতন্ত্রের অংশ হিসেবে বিবেচনা করা হয়। স্বয়ংক্রিয় স্নায়ুতন্ত্র সাধারণত মসৃণ পেশী ও গ্রন্থির ওপর অনৈচ্ছিক নিয়ন্ত্রণ প্রদর্শন করে। কেন্দ্রীয় স্নায়ুতন্ত্র ও অঙ্গ-প্রত্যঙ্গের মধ্যে সংযোগ সৃষ্টির মাধ্যমে শরীর সিম্প্যাথেটিক ও প্যারাসিম্প্যাথেটিক নামের দুটি ভিন্ন কার্যক্ষম অবস্থায় থাকতে পারে।   গঠন  প্রান্তীয় স্নায়ুতন্ত্র দুই ভাগের বিভক্ত — সোম্যাটিক ও স্বয়ংক্রিয় স্নায়ুতন্ত্র। সোম্যাটিক স্নায়ুতন্ত্র ঐচ্ছিক নিয়ন্ত্রণের আওতাভুক্ত এবং এটি মস্তিষ্ক থেকে শেষ প্রান্তের কোনো অঙ্গের (যেমন: পেশী) সাথে সিগনাল আদান-প্রদান করে। সংবেদনশীল স্নায়ুতন্ত্রও সোম্যাটিক স্নায়ুতন্ত্রের একটি অংশ কারণ এটি স্বাদ ও স্পর্শের (হালকা ও ভারীসহ সকল প্রকার স্পর্শ) মতো বিভিন্ন অনুভূতি মেরুরজ্জু ও মস্তিষ্কে পৌঁছে দেয়। অপরদিকে স্বয়ংক্রিয় স্নায়ুতন্ত্র একটি স্ব-নিয়ন্ত্রক ব্যবস্থা যা ঐচ্ছিক নিয়ন্ত্রণের আওতাভুক্ত নয় এমন সকল কার্যক্রম নিয়ন্ত্রণ করে। যার মধ্যে রয়েছে হৃৎস্পন্দন ও পরিপাকতন্ত্রের কার্যক্রম।   তথ্যসূত্র    বহিঃসংযোগ    প্রান্তীয় স্নায়ুতন্ত্রের ফটোমিকোগ্রাফ   মার্কিন এনআইএইচ থেকে পেরিফেরাল নিউরোপ্যাথি    নিউরোপ্যাথি: আজ মেডিকেল নিউজ থেকে কারণগুলি, লক্ষণ এবং চিকিতৎসা   মেয়ো ক্লিনিকে পেরিফেরাল নিউরোপ্যাথি  বিষয়শ্রেণী:প্রান্তীয় স্নায়ুতন্ত্র বিষয়শ্রেণী:স্নায়ুবিজ্ঞান
যৌন সম্মতি হলো যৌন কার্যকলাপে জড়িত হওয়ার সম্মতি। অনেক বিচারব্যবস্থায়, সম্মতি ব্যতীত যৌন কার্যকলাপে লিপ্ত হওয়াকে ধর্ষণ বা অন্যান্য যৌন নিপীড়ন হিসাবে বিবেচনা করা হয়।   সম্মতির কেতাবি আলোচনা  ১৯৮০-এর দশকের শেষের দিকে, লোইস পিনউ যুক্তি দিয়েছিলেন যে সমাজকে যৌনতার আরও যোগাযোগমূলক মডেলের দিকে যেতে হবে যাতে সম্মতি আরও পরিষ্কার এবং স্পষ্ট, উদ্দেশ্যমূলক এবং স্তরযুক্ত হয়, "না মানে না" বা "হ্যাঁ মানে হ্যাঁ" এর চেয়ে আরও ব্যাপক মডেলের সাথে। অনেক বিশ্ববিদ্যালয় সম্মতি নিয়ে প্রচারণা শুরু করেছে। মনোযোগ আকর্ষণকারী স্লোগান এবং চিত্রসহ সৃজনশীল প্রচারাভিযান যা ক্যাম্পাসের যৌন নিপীড়ন এবং সম্পর্কিত সমস্যাগুলির বিষয়ে সচেতনতা বাড়াতে বাজারের সম্মতি কার্যকর হাতিয়ার হতে পারে।Thomas KA, Sorenson SB, Joshi M. "Consent is good, joyous, sexy": A banner campaign to market consent to college students. Journal of American College Health. 2016; 64(8):639–650  কানাডায় "সম্মতি মানে... অভিযোগকারীর যৌন কার্যকলাপে লিপ্ত হওয়ার স্বেচ্ছাসেবী চুক্তি" "বিশ্বাস, ক্ষমতা বা কর্তৃত্ব", জবরদস্তি বা হুমকির অপব্যবহার বা শোষণ ছাড়াই। Retrieved March 13, 2015. সম্মতি যে কোনো মুহূর্তে প্রত্যাহার করা যেতে পারে।  ১৯৯০-এর দশকের শেষের দিকে, যৌন সম্মতির নতুন মডেল প্রস্তাব করা হয়েছে। বিশেষভাবে, "হ্যাঁ মানে হ্যাঁ" এবং ইতিবাচক মডেলগুলির বিকাশ, যেমন হলের সংজ্ঞা: "অন্যের দ্বারা যা করা হয়েছে বা প্রস্তাব করা হয়েছে তার স্বেচ্ছায় অনুমোদন; অনুমতি; মতামত বা অনুভূতিতে চুক্তি।" হিকম্যান এবং মুহেলেনহার্ড বলেছেন যে সম্মতি হওয়া উচিত "যৌন ক্রিয়াকলাপে জড়িত হওয়ার ইচ্ছার অনুভূতির মুক্ত মৌখিক বা অমৌখিক যোগাযোগ"।Hickman, S.E. and Muehlenhard, C.L. (1999) '"By the Semi-mystical Appearance of a Condom": How Young Women and Men Communicate Sexual Consent in Heterosexual Situations', The Journal of Sex Research 36: 258–72. ইতিবাচক সম্মতি এখনও সীমিত হতে পারে কারণ সম্মতির আশেপাশের অন্তর্নিহিত, পৃথক পরিস্থিতিতে সবসময় "হ্যাঁ মানে হ্যাঁ" বা "না মানে না" মডেলে স্বীকার করা যায় না।   সম্মতির উপাদান    আরো দেখুন   সম্মতি বয়স  উহ্য সম্মতি  অ-সম্মতিযুক্ত কনডম অপসারণ  প্রতারণা করে ধর্ষণ  প্রজনন জবরদস্তি  শুক্রাণু চুরি  সংবিধিবদ্ধ ধর্ষণ  তথ্যসূত্র   আরও পড়া   Archard, David. Sexual consent. Westview Press, 1998.  Cowling, Mark. Making Sense of Sexual Consent. Routledge, 2017.  Ehrlich, Susan. Representing Rape: Language and Sexual Consent. Routledge, 2003.  Primoratz, Igor. "Sexual Morality: Is Consent Enough?". Ethical Theory and Moral Practice. September 2001, Volume 4, Issue 3, pp 201–218.  Refinetti, Roberto. Sexual Harassment and Sexual Consent. Routledge, 2018.  বিষয়শ্রেণী:মানব যৌনতা বিষয়শ্রেণী:ধর্ষণ বিষয়শ্রেণী:যৌন নীতিশাস্ত্র
আমরা তোমাদের ভুলবো না  বাংলাদেশের মুক্তিযুদ্ধের সাত বীরশ্রেষ্ঠর স্বারক ভাস্কর্য। এটি ঢাকা সেনানিবাসের মাটিকাটা মিলিটারি পুলিশ চেকপোস্ট এলাকায় স্থাপিত। বাংলাদেশ সেনাবাহিনী নির্মিত ২০২৩ সালের ১২ নভেম্বর ভাস্কর্যটির আনুষ্ঠানিক উন্মোচন করা হয়।   বর্ণনা  একটি অর্ধবৃত্তাকার দেয়ালের সামনে মধ্য তাকে সাত বীর শ্রেষ্ঠ মুক্তিযোদ্ধার আবক্ষ স্থাপিত। আবক্ষগুলোর উপরে ভাস্কররের নাম উৎকীর্ণ। দেয়ালের সামনে একটি বৃত্তে ফোয়ারা আছে। ফোয়ারার বৃত্ত থেকে ছয়টি আড়াআড়ি দেয়াল দিয়ে বীরশ্রেষ্ঠদের আবক্ষ বেদি যুক্ত। আবক্ষের পটভূমির প্রাচীর সার্বভৌম বাংলাদেশ; ফোয়ারা থেকে প্রাচীর পর্যন্ত সংযুক্ত দেয়ালগুলো ‘সূর্যরশ্মি’ যা নতুন প্রজন্মের জন্য দেশ গঠনের অনুপ্রেরণা, জলের উৎস ফোয়ারা বাংলাদেশের নদীমাতৃক ভূ-প্রকৃতির প্রতীক।   আরও দেখুন    সাত বীরশ্রেষ্ঠের আবক্ষ   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:ঢাকার ভবন ও স্থাপনা বিষয়শ্রেণী:ঢাকার স্মৃতিস্তম্ভ ও স্মারক বিষয়শ্রেণী:ঢাকার বহিরঙ্গন ভাস্কর্য বিষয়শ্রেণী:২০২৩-এর ভাস্কর্য বিষয়শ্রেণী:ঢাকা সেনানিবাস
"মা" একটি বাংলাদেশী বাংলা ভাষার গান, যা গেয়েছেন জেমস এবং লিখেছেন ও সুর করেছেন প্রিন্স মাহমুদ। এটি মাহমুদের ১৯৯৯ সালের মিশ্র অ্যালবাম এখনও দু'চোখে বন্যার অন্তর্ভুক্ত।   পটভূমি  সুরকার প্রিন্স মাহমুদের মা ১৯৯৭ সালে মারা যান। মায়ের মৃত্যুর পর তিনি কিছু সময়ের জন্য সঙ্গীত থেকে দূরে সরে ছিলেন। তারপর কয়েকদিন পর এই গানের কথা তার মাথায় আসে, যদিও প্রথম দুই-তিন বাক্য লেখার পর গানটি আর লিখেননি। পরবর্তীতে ১৯৯৯ সালে এখনও দু'চোখে বন্যা অ্যালবামে কাজ করার সময় তিনি আবার এই গানের কাজ শুরু করেন। হঠাৎ একদিন খুব অল্প সময়ের মধ্যে তার লেখাটি শেষ হয় এবং হাতিরপুলের সাউন্ড গার্ডেন স্টুডিওতে এটি রেকর্ড করা হয়। গানে এখন যে ছন্দ আছে শুরুতে তা ছিল না, তিন-চারবার গানে পরিবর্তন এসেছে।  গানটি তৈরির পর মাহমুদ ভাবলেন, গানটি কে গাইবে? শুরুতে অন্য কাউকে গানটি শোনানোর কথা ভাবেন তিনি। সেসময় জেমসের মা মারা গেলে মাহমুদ জেমসের সঙ্গে গানটি করার কথা ভাবেন।   মুক্তি  গানটি ১৯৯৯ সালে এখনও দু'চোখে বন্যা নামের একটি মিশ্র অ্যালবামে প্রকাশিত হয়, যা গানটির জন্য সুপার-ডুপার হিট হয়েছিল।   অভ্যর্থনা  গানটি শ্রোতাদের কাছ থেকে ব্যাপক সাড়া পায় এবং সারাদেশে জনপ্রিয় হয়ে ওঠে, যা সর্বকালের সর্বশ্রেষ্ঠ বাংলা গানগুলোর মধ্যে একটি হিসাবে বিবেচিত হয়। এটি জেমস ও প্রিন্স মাহমুদের কর্মজীবনের কালজয়ী গানগুলোর মধ্যে একটি হয়ে উঠে। এটি মাকে নিয়ে গাওয়া সেরা গানগুলোর মধ্যে একটি হিসাবেও বিবেচিত। গানটি যুগকে জয় করে বাংলা গানের ইতিহাসে অবিস্মরণীয় হয়ে আছে।   প্রতিক্রিয়া   রেকর্ডিংয়ের সময় জেমসের কণ্ঠে গানটি শুনে প্রয়াত শব্দ প্রকৌশলী মবিন বলেন, "গানটি নিশ্চয়ই সবার ভালো লাগবে।"  গানটি প্রকাশের পর খালিদ হাসান মিলু সুরকার প্রিন্স মাহমুদের কাছে জানতে চান, "গানটি কেন তাকে দেয়া হয়নি?"   তথ্যসূত্র   বিষয়শ্রেণী:১৯৯৯-এর গান বিষয়শ্রেণী:বাংলা ভাষার গান বিষয়শ্রেণী:জেমসের গান বিষয়শ্রেণী:বাংলাদেশী গান
রতুয়া ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমা এর অন্তর্গত একটি ব্লক। ব্লকটির সদর রতুয়া।   ভূগোল  রতুয়া  দ্রাঘিমাংশ এ অবস্থিত। রতুয়া ১ সমষ্টি উন্নয়ণ ব্লক মোট ২২৫.১৭ বর্গকিলোমিটার এলাকা জুড়ে বিস্তৃত।   গ্রাম পঞ্চায়েত  রতুয়া ১ ব্লক / পঞ্চায়েত সমিতির গ্রাম পঞ্চায়েত গুলি: মাহানন্দতলা, বিলাইমারী, দেবীপুর, কাহালা, রতুয়া, বাহারাল, ভাডো, সামসি, চাঁদমনি ১, চাঁদমনি ২।  জনপরিসংখ্যান ২০১১ সালের জনগণনা অনুসারে, রাতুয়া ১ সমষ্টি উন্নয়ন ব্লকের জনসংখ্যা ২৭৫,৩৮৮। এর মধ্যে ১৪২,১৮৩ জন পুরুষ ও ১৩৩,২০৫ জন মহিলা।  সাক্ষরতা ২০১১ সালের জনগণনা অনুসারে রতুয়া ১ ব্লকের ২৭৫,৩৮৮ জনের মধ্যে ১৩৮,১৩৭ জন সাক্ষর। তার মধ্যে ৭৬,২৮০ জন পুরুষ ও ৬১,৮৭৫ জন মহিলা।  তথ্যসূত্র  বহিঃসংযোগ Ratua I  বিষয়শ্রেণী:মালদহ জেলার সমষ্টি উন্নয়ন ব্লক
বহরু রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বহরু ও তার পার্শ্ববর্তী এলাকাগুলিতে রেল পরিষেবা প্রদান করে।  স্টেশন চত্বর প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। সুন্দর বাগান সহ বিভিন্ন দোকান আছে। এটি [[রাজ্য সড়ক ১ (পশ্চিমবঙ্গ){কুলপি রোড}|১ নং রাজ্য সড়কের]] সাথে যুক্ত। এই স্টেশনে একটি সঠিক সংযোগ সড়ক আছে। অত্যাধুনিক প্রযুক্তি ব্যবহার করা হয়।  তথ্যসূত্র  বহিঃসংযোগ          বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮২-এ ভারতে প্রতিষ্ঠিত বিষয়শ্রেণী:১৮৮২-এ ভারতে চালু রেলওয়ে স্টেশন
উল্লাসনগর () ভারতের মহারাষ্ট্র রাজ্যের থানে জেলার একটি শহর ও পৌর কর্পোরেশনাধীন এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯ মিটার (৬২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে উল্লাসনগর শহরের জনসংখ্যা হল ৪৭২,৯৪৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে উল্লাসনগর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের নগর বিষয়শ্রেণী:মুম্বই বিশ্ববিদ্যালয়ের অধিভুক্ত